**ACORD-CADRU DE PRESTĂRI SERVICII**

**nr. [♦♦♦] din data de** **[♦♦♦]**

**Art. 1 Părţile contractante**

Prezentul acord – cadru se încheie în temeiul prevederilor din Legea nr.98/2016 privind achizitiile publice și cele din Hotărârea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului cadru din Legea nr. 98/2016 privind achizitiile publice , în urma desfăşurării **Procedurii Operationale Interne** din data de [♦♦♦], urmată de încheierea unui acord-cadru, având ca obiect achiziţia de **Servicii Sociale și alte servicii specifice, prevăzute în Anexa nr. 2 la Legea nr. 98 din 19 mai 2016 privind achizițiile publice- Servicii de Organizare seminare de formare grup țintă în cadrul proiectului LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice” cod SMIS 317713**

între

**1.1** **Institutul Clinic Fundeni**, persoană juridică română, cu sediul în Şos. Fundeni, nr. 258, Sector 2, Bucureşti, cod fiscal 4204003, reprezentat prin d-na Prof.Dr.Anca Colita, având funcţia de Manager, numită în baza Ordinului Ministrului Sănătăţii nr. R 2020/04.10.2021, în calitate de promitent-achizitor, pe de o parte,

şi

**1.2** [♦♦♦] *[denumirea operatorului economic]*, persoană juridică română, cu sediul în [♦♦♦], număr de înregistrare [♦♦♦], cod fiscal/cod unic de înregistrare [♦♦♦], cont nr. [♦♦♦] deschis la [♦♦♦], reprezentată prin [♦♦♦], având funcţia de [♦♦♦], în calitate de promitent-prestator, pe de altă parte.

în condiţiile în care părţile promitente rămân neschimbate pe toată durata de desfăşurare.

**Art. 2. Obligaţiile promitentului-prestator**

2.1. Promitentul-prestator se obligă ca, în baza contractelor subsecvente încheiate cu promitentul-achizitor, să presteze serviciile de „**Organizare seminare de formare grup țintă în cadrul proiectului LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice” cod SMIS 317713”**-CPV 79951000-5 în condiţiile convenite în prezentul acord-cadru.

2.2. Promitentul-prestator se obligă ca serviciile furnizate să respecte cel puţin calitatea prevăzută în propunerea tehnică din oferta tehnică finală nr. [♦♦♦], Anexa nr.1 la prezentul acord-cadru.

2.3. Promitentul-prestator se obligă să presteze serviciile în termenul comunicat de către promitentul-achizitor.

2.4. Promitentul-prestator se obligă să nu transfere total sau parţial obligaţiile asumate prin prezentul acord-cadru.

**Art. 3. Obligaţiile promitentului-achizitor**

3.1. Promitentul-prestator se obligă ca, în baza contractelor subsecvente atribuite promitentului-furnizor, să achizitioneze serviciile de „**Organizare seminare de formare grup țintă în cadrul proiectului LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice” cod SMIS 317713”**-CPV 79951000-5 în condiţiile convenite în prezentul acord-cadru.

**Art. 4. Preţul unitar al serviciilor**

4.1. Preţul unitar al serviciilor este de [♦♦♦] lei sau, după caz, [♦♦♦] euro, la care se adaugă TVA în cuantum de [♦♦♦].

**Art. 5. Cantitatea previzionată şi valoarea previzionată**

5.1. Cantitatea previzionată de servicii ce vor fi prestate în baza contractelor subsecvente este cea mentionata in cadrul caietului de sarcini,anexa prezentului acord-cadru.

5.2. Cantităţile previzionate sunt estimative, cantităţile prestate putând fi mai mici, egale sau mai mari.

5.3. Contractele subsecvente se vor atribui in cursul anului 2018 conform datelor din caietul de sarcini,urmand ca pentru 2019,2020 datele sa fie fixate ulterior,asa cum este precizat in caietul de sarcini. Începerea prestarii serviciilor de „**Organizare seminare de formare grup țintă în cadrul proiectului LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice” cod SMIS 317713”**-CPV 79951000-5 se va face în baza unei notificări prealabile a promitentului-achizitor.

5.4. Prestarea se va face pe bază de contracte subsecvente încheiate între promitentul-achizitor şi promitentul-prestator, prin care se vor solicita cantităţi de servicii în funcţie de necesităţi.

5.5. Valoarea previzionată a acordului-cadru, pentru toată durata sa, este de: [♦♦♦] lei, fără TVA.

**Art. 6. Durata acordului-cadru**

6.1. Durata prezentului acord-cadru este de 30 luni, începând de la data de [♦♦♦].

6.2. Prezentul acord-cadru încetează sa producă efecte la data de [♦♦♦].

**Art.7. Modificarea acordului-cadru pe parcursul executarii acestuia**

1. Părțile au dreptul, pe durata perioadei de valabilitate a acordului-cadru, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016 (art. 164 și 165).
2. Modificările nesubstanțiale astfel cum sunt stabilite în reglementări europene, reglementări naționale, precum și în instrucțiunile Agenției Naționale pentru Achiziții Publice din România sunt singurele modificări ale acordului-cadru care pot fi făcute fără organizarea unei noi proceduri de atribuire.
3. Modificările acordului-cadru, astfel cum sunt stabilite la punctele a) și b) de mai sus nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia acordul-cadru a fost declarat câștigător în cadrul procedurii de atribuire.
4. Partea care propune modificarea acordului-cadru are obligația de a transmite celeilalte Părți propunerea de modificare a acordului-cadru cu cel puțin 30 de zile înainte de data la care se consideră că modificarea acordului-cadru ar trebui să producă efecte.”

**Art.8. Ajustarea preţului**

8.1. Preţul ramane ferm pe intreaga durata de desfasurare a acordului cadru.

Art. 9. **Sancţiuni pentru neîndeplinirea culpabilă a obligaţiilor**

9.1. În cazul în care promitentul-prestator nu reuşeşte să-şi îndeplinească la termen obligaţiile asumate prin prezentul acord-cadru, atunci promitentul-achizitor este îndreptăţit a percepe penalităţi în cuantum de 0.04% pe zi/ de întârziere , pana la indeplinirea efectiva a obligatiilor.

9.2. Nerespectarea oricăreia dintre obligaţiile asumate în art. 2 si art.5 din prezentul acord-cadru de către promitentul- prestator dă dreptul promitentului-achizitor de a considera acordul-cadru reziliat, de plin drept şi fără alte formalităţi prealabile şi de a pretinde plata de daune-interese, promitentul- prestator fiind de drept în întârziere.

9.3 Achizitorul se obligă să plătească prețul produselor către Prestator în termen de 60 de zile de la primirea facturii de către acesta,in limita alocatiilor proiectului.În cazul în care Achizitorul nu își onorează obligațiile de plată în acest termen, atunci Achizitorului îi revine obligația de a plăti, ca penalități de întârziere, o sumă echivalentă cu o cotă procentuală din plata neefectuată, respectiv, o cotă de 0,04% pentru fiecare zi de întârziere, până la îndeplinirea efectivă a obligațiilor de plată.

Art.10 Riscuri ce pot aparea in timpul executarii acordului cadru/contractului subsecvent si modalitati de preintampinare si reducere a consecintelor acestora

1. Pentru neexecutarea totală/parțială sau executarea necorespunzătoare a acordului cadru/contractului subsecvent, Achizitorul îți rezervă dreptul de a acorda un termen de 5 zile pentru executarea obligațiilor, prin transmiterea unei notificări scrise prin scrisoare recomandată cu confirmare de primire sau prin fax la adresa Prestatorului.
2. Pentru neîndeplinirea la timp a obligațiilor asumate de către Prestator, Achizitorul are dreptul de a deduce din prețul acordului cadru/contractului subsecvent, ca penalități, o sumă echivalentă cu o cotă procentuală din prețul Contractului de 0,04% pe zi de întârziere.
3. Pentru nerespectarea obligațiilor asumate de către Prestator prin art. 2 din prezentul acord cadru, Achizitorul are dreptul de a rezilia acordul cadru de plin drept, în condițiile art. 9.2. din prezentul acord cadru
4. În cazul în care Achizitorul va considera acordul cadru reziliat de plin drept pentru nerespectarea obligațiilor asumate de către Prestator, în condițiile alin. (3) de mai sus, acesta își rezervă dreptul de a emite un certificat constatator negativ pentru Prestator.”

Art. 11 Denunţarea unilaterală a acordului-cadru

11.1. Promitentul-achizitor îşi rezervă dreptul de a renunţa oricând la acordul-cadru, printr-o notificare scrisă adresată promitentului-prestator, cu 30 de zile înainte. În acest caz, promitentul- prestator are dreptul de a pretinde numai plata corespunzătoare pentru serviciile prestate până la data denunţării unilaterale a acordului-cadru de către promitentul-achizitor, în cazul în care respectivele servicii corespund standardelor şi cerinţelor prevăzute în propunerea tehnică cuprinsă în Anexa nr. 1 la prezentul acord-cadru. Promitentul- prestator recunoaşte şi acceptă în mod expres faptul că simpla declaraţie de renunţare la acordul-cadru de către promitentul-achizitor, cu respectarea termenului de preaviz, are ca efect încetarea acordului-cadru.

**Art. 12 Documentele acordului-cadru**

12.1. Documentele acordului-cadru sunt:

a) Propunerea financiară aferentă oferteinr. [♦♦♦] prezentată şi susţinută de promitentul-furnizor;

b) Anexa nr. 1 la prezentul acord-cadru;

c) Caietul de sarcini nr. [♦♦♦];

d) Fişa de date a achiziţiei nr. [♦♦♦];

e) Contractele subsecvente la prezentul acord-cadru.

**Art. 13. Forţa majoră**

13.1. Forţa majoră este constatată de o autoritate competentă.

13.2. Forţa majoră exonerează părţile contractante de îndeplinirea obligaţiilor asumate prin acordul-cadru (contractul subsecvent), pe toată perioada în care aceasta acţionează.

13.3. Îndeplinirea contractului subsecvent va fi suspendată în perioada de acţiune a forţei majore, dar fără a prejudicia drepturile părţilor ce li se cuveneau până la apariţia forţei majore.

13.4. Înainte de a invoca forţa majoră, oricare dintre părţile contractante are obligaţia de a încerca continuarea obligaţiilor contractuale atât cât va fi posibil. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

13.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea în deplin drept a acordului-cadru), fără ca vreuna din părţi să poată pretinde celeilalte părţi daune – interese.

**Art. 14. Soluţionarea litigiilor**

14.1. Promitentul-achizitor şi promitentul- prestator vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului-cadru.

14.2. Dacă după 15 zile de la începerea acestor tratative neoficiale promitentul-achizitor şi promitentul- prestator nu reuşesc să rezolve în mod amiabil o divergenţă asumată prin prezentul acord-cadru, fiecare poate solicita ca disputa să se soluţioneze de către instanţele judecătoreşti din raza teritorială a promitentului-achizitor.

**Art. 15.Legea aplicabilă acordului-cadru**

15.1. Acordul-cadru va fi interpretat conform legislaţiei din România.

**Art. 16. Limba care guvernează acordul-cadru**

16.1. Limba care guvernează acordul-cadru, inclusiv contractele subsecvente, este limba română.

**Art. 17. Comunicări**

17.1. (1) Orice comunicare între părţi, referitoare la îndeplinirea prezentului acord-cadru, trebuie sa fie transmisă în scris, predată personal sau transmisă prin poştă, fax sau e-mail celeilalte părţi la adresa relevantă menţionată în cele de mai jos:

Dacă este adresată promitentului-achizitor:

Adresă: Şos. Fundeni nr. 258, sector 2, Bucureşti

E-mail: aprovizionare@icfundeni.ro

Tel: 021 317 21 94 Fax: 021 318 04 44

În atenţia: doamnei Manager Anca Colita

Dacă este adresată promitentului-furnizor:

Adresă: [♦♦♦]

E-mail: [♦♦♦]

Tel: [♦♦♦] Fax: [♦♦♦]

În atenţia: [♦♦♦]

(2) Orice document scris trebuie înregistrat atât în momentul transmiterii, cât şi în momentul primirii.

17.2. Orice modificare a datelor de identificare ale părţilor, aşa cum au fost acestea mai sus menţionate, trebuie să fie imediat notificată celeilalte părţi, în caz contrar notificările şi/sau corespondenţa transmise în conformitate cu articolul 17.1. fiind considerate valabil trimise.

**Art. 18. Dispoziţii tranzitorii şi finale**

18.1.Contractele subsecvente ce vor fi încheiate în baza prezentului acord-cadru vor respecta condiţiile tehnice şi financiare stabilite în prezentul acord-cadru.

18.2.În cazul în care promitentul- prestator nu are capacitatea de a răspunde solicitării promitentului-achizitor pentru încheierea unui contract subsecvent din propria sa culpă, promitentul-achizitor are dreptul de a iniţia o nouă procedură de atribuire pentru achiziţionarea întregii cantităţi necesare.

Părţile au înţeles sa încheie astăzi, [♦♦♦], prezentul acord-cadru, în 2 (două) exemplare, câte unul pentru fiecare parte.

*(Se precizează data semnării de către părţi şi numărul de exemplare.)*

Promitent-achizitor, Promitent- prestator,

[♦♦♦] [♦♦♦]

(semnătura autorizată) (semnătura autorizată)